Rojnamegere Rûkene Cemal xo resnaye dewa Til Weridî ya ke Artêşa Tirkan û cerganê aye hêrişê ci kerd rewşa peyêne daye zanayene.
Rojnamegere Cemale pare kerd ke çend deqa verê cû Dewa Enekil Hewa û Til Mihemedî ra vengê guleyan ameyêne û vat: "Gore xeberanê ke hemwelatîyan ra ameyî girewtene cergan xîret kerd ke şewa bîne saete 10:00-11:00î de hêrişê ci bikê. Cewabdayîşê hêzanê QSDyî de hêriş ame şiknayene û cergî neçare mendî ke biremê."
Rojnamgere Rûkene Cemal îfade kerd ke binê adirbirnayîşî de zî Dewleta Tirke û cergê aye hêrişê Zirganî û Til Temirî bêmabên dewam kenê. Rêçanê şerê ra mîyanê dewe de asta şerî û xoverdayîşî xo belû kenê. Hêrişan de mal û keyeyê sivîlan ameyî bombavarnayene.
